《诸叔侄兄弟携具促发赋别》
明代·卢龙云

几载郊居罢远游，复劳相赠看吴钩。祗因汗漫思湖海，更逐风尘应马牛。

竹叶临岐催去棹，芦花和雁宿前洲。閒身又判从人没，敢向天涯咏四愁。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。